Trifon Borisovich sagèc d'evitar era qüestion, mès, un còp s'aueren interrogat as campanhards, li calec reconéisher qu'auien apareishut aguesti cent robles e se tenguec a díder qu'auie entornat toti aguesti sòs religiosaments ath sòn patron e qu'ac auie hèt per "pura aunestetat, pr'amor que per çò que tanhie ath pròpi Dmitri Fiódorovich, qu'ère complètaments embriac, de mau hèr se'n podie brembar".